open-index/open-wikipedia-markdown huggingface dataset:
מונא באסילי סחנאווי

**מונא באסילי סחנאווי** (בערבית: **منى باسيلي صحناوي**; באנגלית**: Mouna Bassili Sehnaoui** ;נולדה ב-15 בספטמבר 1945 באלכסנדריה, מצרים) היא ציירת לבנונית, סופרת ואמנית.

## ביוגרפיה
מונא באסילי סחנאווי למדה באוניברסיטה האמריקאית של ביירות ובאוניברסיטת אריזונה, טוסון, ארצות הברית , שם למדה אמנויות. סחנאווי יוצרת במגוון תחומים ציור, כתיבה, עיצוב ופיסול. היא הציגה תערוכות יחיד בפריז, דובאי וביירות. סחנאווי חיה ועובדת בעיקר בביירות, לצד בעלה מרואן שהוא נשיא המסדר הלבנוני של מלטה ועם שני בנייה סלים וחליל.

בשנות השבעים של המאה ה-20, באסילי סחנאווי הייתה מנהלת המחלקה לאמנות גרפית של המועצה הלאומית לתיירות של לבנון. היא עיצבה והפיקה בולים, אריזות, פוסטרים ואיורי ספרים ויצרה סרטים עבור תחנת הטלוויזיה הלבנונית הציבורית. מאוחר יותר לימדה ציור וטיפוגרפיה, באוניברסיטאות בלבנון.

סגנונה מושפע מהמורשת התרבותית המזרח תיכונית כפי שמשתקף בטיפול השטוח בצבעים הן באיקונות ביזנטיות והן במיניאטורות פרסיות . הטיפול במרחב הוא אישי מאוד ומביא מימד חדש לגישה הפיגורטיבית, על ידי שימוש בסמלים דמויי הירוגליפים ו"חלונות" הנפתחים כדי לחשוף היבט נוסף של הנושא המטופל.

מאז תחילת שנות ה-90 היא הפיקה אלבומים של ליטוגרפיות המבוססות על אגדות פיניקיות ולמדה ציור על פורצלן, תוך כדי עבודתה כמעצבת ומאיירת. באסילי סחנאווי מציגה אמנות מאמצע שנות השישים של המאה העשרים. ציוריה הנאיביים לכאורה מתייחסים לרוב לסביבתה, לארץ ולמורשת התרבותית שלה. העבודות מציעות פרשנות אישית מאוד של המרחב שבו נמצאים צורות וקווים חודרים זה לזה בהרמוניות צבעוניות.

## יצירתה
עבודותיה זכו במספר פרסים מטעם מוזיאון ההדפסים, באלכסנדריה, מצרים; מוזיאון סורסוק , ביירות; העבודות שלה נמצאות באוסף האמנות של האוניברסיטה האמריקאית של ביירות; באוסף האמנות של בנק אאודי וכן באוספים פרטיים רבים ברחבי העולם.

סחנאווי עיצבה את הלוגו של משרד התרבות הלבנוני, הנמצא בשימוש נרחב, משנות ה-60, וכן כמה כרזות לעידוד התיירות במדינה.
ממוזער|250 פיקסלים |לוגו משרד התיירות של לבנון שעיצבה מונה
היא ידועה גם בציוריה המתארים את מלחמת האזרחים בלבנון.

### תערוכות יחיד





### תערוכות קבוצתיות נבחרות





### ספרים נבחרים

*1982 Libano Text: Fulvio Roiter. Map illustration: Mouna Bassili Sehnaoui. Ed. Magnus Edizioni spa 1982
*1999 Histoires et Mythes Illustre du Liban D'Antan Text: Nina Jidejian. Illustrations: Mouna Bassili Sehnaoui. Ed. Dar An Nahar 1999
*2001 Professions & Callings Text: Fifi Abou Dib. Paintings: Mouna Bassili Sehnaoui. Ed. Dar An Nahar 2001
*2008 The Fifth Day Text: Joseph Tarrab, Concept and Paintings: Mouna Bassili Sehnaoui, Ed. Dar An Nahar 2008
*2011 Berytus The School of Law, Text: Nina Jidejian. Illustrations: Mouna Bassili Sehnaoui. Ed.Dar An Nahar 2011



## קישורים חיצוניים

* 

*  
* 
*  מונא בסילי סחנאווי
* להיות מודרני בלבנון, מונא בסילי סחנאווי 
* ציוריה של מונא בסילי סחנאווי באתר artsy
* מונא בסילי סחנאווי באתר Art of the Mid East 

## הערות שוליים

קטגוריה:ציירות לבנוניות
קטגוריה:סופרות לבנוניות
קטגוריה:ציירות המאה ה-21
קטגוריה:אמני פופ ארט
קטגוריה:ילידות 1945
קטגוריה:לבנונים שנולדו ב-1945
שדה השלג מידיאן

**שדה השלג מידיאן** או **שדה השלג מדיאן** (באנגלית: **Median Snowfield** ; מילולית: "שדה השלג שבין לבין") הוא שדה שלג גדול בהרי פנסקולה שבאנטארקטיקה.

שדה השלג ממוקם בין מתלול טורברט שברכס נפטון, לבין החלק הדרומי של רכס פורסטל.

שיא גובהו של שדה השלג - 1,450 מטרים מעל פני הים.

## היסטוריה
### גילוי ומיפוי המתלול

שדה השלג מופה ידי הסקר הגאולוגי של ארצות הברית (USGS), בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1956 – 1966.

### מקור השם

שמו של שדה השלג ניתן לו על ידי הוועדה המייעצת לשמות אנטארקטיים (US-ACAN).

שמו של שדה השלג תיאורי.

שדה השלג ממוקם בין רכס נפטון לבין רכס פורסטל. באנגלית המילה "מדיאן" משמעה "באמצע" או "בין לבין".

## לקריאה נוספת

• Edmund Stump, **[https://books.google.co.il/books?id=tS-GueGKj68C&pg=PA235&lpg=PA235&dq=%22Median+Snowfield%22&source=bl&ots=5dFy9Cg2EI&sig=ACfU3U01RNMIyn-iOA2QV9wpI9p0LW_z4A&hl=en&sa=X&ved=2ahUKEwifo9jAv8H2AhU-g_0HHXzVCCUQ6AF6BAgeEAM#v=onepage&q=%22Median%20Snowfield%22&f=false The Ross Orogen of the Transantarctic Mountains]**, P 235

## קישורים חיצוניים
* שדה השלג מידיאן באתר הסקר הגאולוגי של ארצות הברית
* שדה השלג מידיאן באתר הגאזט האנטארקטי המשווה SCAR של ממשלת אוסטרליה

## הערות שוליים

מדיאן
מידיאן
Saturn LVIII

**Saturn LVIII** (בעבר **S/2004 S 26**) הוא ירח קטן של כוכב הלכת שבתאי.

Saturn LVIII מקיף את שבתאי במרחק ממוצע של 26,737,800 ק"מ, באקצנטריות של 0.164 ונטיית מסלול של 171.37 והוא ממוקם חלק מהירחים הנורדיים של שבתאי.

קוטרו המוערך של הירח הוא 4 ק"מ. הירח התגלה על סמך תצפיות שנערכו בין 12 בדצמבר 2004 ו-17 בינואר 2007. הירח הוכרז על ידי סקוט שפרד, דייוויד ג'וויט ויאן קליינה ב-7 באוקטובר 2019.

## קישורים חיצוניים
* אודות הירח באתר ירחי שבתאי של סקוט שפרד
* NEW SATURN MOONS האתר של סקוט שפרד, אוקטובר 2019

## הערות שוליים

קטגוריה:ירחי שבתאי
אלדברה (כפר)

**אלדברה** (בהונגרית: **Aldebrő**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם באלדברה מספר התושבים נמצא בירידה. כך, בשנת 1990 חיו בכפר 763 תושבים ובשנת 2021 רק 702 תושבים.

על פי ממצאים ארכאולוגיים האזור מיושב מתקופת הברזל.

## יהודי אלדברה
בשנת 1880 חיו באלדברה 13 יהודים ובשנת 1910 חיו בה 2 יהודים. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
הקבינט הראשון של שרדר

**קבינט שרדר הראשון** הוא הקבינט ה-18 של הרפובליקה הפדרלית של גרמניה, הוא הושבע ב-27 באוקטובר 1998, והפסיק לכהן עם הקמת הקבינט השני של שרדר שהושבע ב-22 באוקטובר 2002.

## הרכב הקבינט

קטגוריה:ממשלת גרמניה
קטגוריה:גרהרד שרדר
ג'ון בראון

**ג'ון בראון** הוא התעתיק העברי למספר שמות באנגלית.

## הערות שוליים
עיר שמנה

**עיר שמנה** (באנגלית: **Fat City**) הוא סרט קולנוע אמריקאי מסוגת דרמת ספורט משנת 1972 בבימויו של ג'ון יוסטון, עם סטייסי קיץ', ג'ף ברידג'ס וסוזן טיירל בתפקידים הראשיים.

התסריט נכתב על ידי לאונרד גרדנר  והוא מבוסס על ספרו "עיר שמנה" משנת 1969.

הצילומים נערכו בסטוקטון (קליפורניה) כמו שמתואר גם בספר, עיר מוזנחת עם בעיית עוני, אבטלה, פשע ושכרות. העלילה היא על הקשיים בעולם האגרוף ומתארת קשר בין מתאגרף בסוף דרכו המקצועית למתאגרף צעיר.

סוזן טיירל הייתה מועמדת לפרס אוסקר לשחקנית המשנה הטובה ביותר.

## תקציר עלילה
בילי טולי (סטייסי קיץ') הוא מתאגרף בן 30 בסוף דרכו המקצועית. בעבר היה מתאגרף מצליח, השתכר יפה והיה נשוי. כשהקריירה שלו החלה לרדת, הוא מצא מפלט בשתייה ואשתו נטשה אותו. כעת הוא נמצא בחדר במלון מוזנח, קם בקושי בבוקר, שותה אלכוהול ולא יודע מה לעשות. לבסוף הוא מחליט להתאמן קצת במועדון ימק"א המקומי.

במועדון הוא מבחין בצעיר המתאמן במרץ על שק אגרוף. הצעיר מציג את עצמו בתור ארני מונגר (ג'ף ברידג'ס) בן 18. בילי מציע להתאגרף אתו ומגיע למסקנה שיש לו כשרון לאגרוף הוא שולח אותו למאמנו בעבר, רובן (ניקולאס קולאסנטו).

בילי ממשיך לצרוך אלכוהול בבר שם הוא פוגש את אומה (סוזן טיירל), אשת בר אלכוהוליסטית שמבלה את רובה זמנה בבר לאחר שהחבר שלה ארל (קרטיס קוקס), נשלח למאסר. בין בילי ואומה מתנהל דו-שיח של אלכוהוליסטים עם עליות וירידות ולבסוף הוא עובר לגור בדירת החדר שלה.

רובן חושב שארני כשרוני אך ארני מפסיד כבר בקרב הראשון. בילי וארני כעת מובטלים והולכים לעבוד בחקלאות כדי להשתכר למחייתם (סצנה שמזכירה את ענבי זעם).

חברתו של ארני, פיי (קנדי קלארק), נכנסת להיריון. הם מתחתנים ונולד להם בן. ארני ממשיך באגרוף ומצליח. ארל חוזר מבית הכלא לאומה ובילי נזרק מהדירה. הוא מבקש מרובן להשתתף שוב בתחרות ורובן מסכים לאחר היסוסים.

בילי מתאגרף מול לוצרנו (סיקסטו רודריגז) ומנצח אותו אך רובן משלם רק 100 דולר. בילי עוזב אותו בכעס ופוגש ברחוב את ארני. שניהם נכנסים לשתות קפה בבר מסתכלים אחד בשני וכמעט לא מדברים.

## צוות השחקנים

## לקריאה נוספת
* 

## קישורים חיצוניים

* קדימון לעיר שמנה, באתר יוטיוב
* הסבר על הסרט, באתר יוטיוב
* הסצנה הסופית שלך הסרט, באתר יוטיוב
* עיר שמנה, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1972
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי קולומביה
קטגוריה:סרטי אגרוף
קטגוריה:סרטי דרמה אמריקאיים
קטגוריה:סרטי ג'ון יוסטון
קטגוריה:סרטים המבוססים על רומנים אמריקאים
וורבאת

**וָורבַּאת** (בערבית: وربات) היא מאפה מתוק מהמטבח הערבי, דומה מאוד לבקלווה, העשוי שכבות בצק פילו וביניהן מילוי של חביצה בטעם וניל. לעיתים מוסיפים למלית גם פיסטוקים, שקדים, אגוזים או גבינה מתוקה. המאפה ממותק בסירופ מי סוכר, שלעיתים כולל מעט גרידת לימון.

לעיתים מוגש הוורבאת לצד קרם קשטה. אז, הוא קרוי **וורבאת בל קשטה** (وربات بالقشطة). קינוח זה נפוץ במיוחד בתקופת הרמדאן. הוורבאת פופולרי גם בלבנון, שם הוא ידוע בשם **שאאביאת.**
[ממוזער|וורבאת ב[העיר העתיקה|עיר העתיקה בירושלים]]
## קישורים חיצוניים

## הערות שוליים

קטגוריה:מאפי בצק עלים
קטגוריה:המטבח הערבי: קינוחים
קטגוריה:המטבח הלבנוני: קינוחים
קטגוריה:המטבח הפלסטיני
קטגוריה:המטבח הטורקי: קינוחים
קטגוריה:מגדנאות
קטגוריה:קינוחים
ניקז דה קייזר

**ניקז דה קייזר** (בצרפתית: **Nicaise de Keyser**; 26 באוגוסט 1813 – 17 ביולי 1887, אנטוורפן) היה צייר בלגי של דיוקנאות וציורי היסטוריה.

## ביוגרפיה
ניקז דה קייזר נולד בפרבר של אנטוורפן. הוא סיים קורס לימודים של האקדמיה המלכותית לאמנויות היפות של אנטוורפן וערך סיור באנגליה, סקוטלנד צרפת ואיטליה.

לאחר שחזר לבלגיה החל ללמד באקדמיה לאמנויות היפות, ובשנת 1855 מונה למנהל המוסד. בין תלמידיו היו קארל אומס, אז'ן סיברד וציירים בלגים רבים בני התקופה.

במהלך חייו צייר כ-350 יצירות. בין המפורסמות Battle of the Golden Spurs (קרב דורבנות הזהב) משנת 1836, שהוצגה בתערוכה בבריסל. דה קייזר היה ידוע גם כצייר דיוקנות. החל משנת 1862 צייר מספר ציורים בנושאי היסטוריה של בלגיה שהועברו למוזיאון המלכותי לאמנויות הבלגי לאחר פתיחת המוזיאון.

ציוריו היו פופולריים בארצות דוברות גרמנית, והוא ביקר באופן קבוע בגרמניה. בשנת 1873 הוענק לו עיטור פור לה מריט הפרוסי.

בשנת 1862 התקבל ללגיון הכבוד. בשנת 1874 מונה לנשיא האקדמיה המלכותית למדע ואמנויות. בשנת 1881 הוענק לו תואר קצין במסדר לאופולד.

## גלריה

File:Nicaise_de_Keyser02.jpg|קרב דורבנות הזהב, 1836
File:NICAISE_Leopold_ANV.jpg|לאופולד הראשון, מלך בלגיה, 1856
File:Leopold_of_Belgium,_Duke_of_Brabant;_Nicaise_de_Keyser.jpg| לאופולד השני, מלך בלגיה, 1853
File:William_II,_King_of_the_Netherlands,_by_Nicaise_de_Keyser.jpg|וילם השני, מלך הולנד, 1846


## קישורים חיצוניים

* יצירות של דה קייזר

קטגוריה:ציירים בלגים
קטגוריה:קצינים בלגיון הכבוד
קטגוריה:ילידי 1813
קטגוריה:נפטרים ב-1887
וינדוורד (חברה)

**וינדוורד בע"מ** (באנגלית: **Windward** - בכיוון הרוח) היא חברה ציבורית ישראלית העוסקת בהערכת סיכונים בתובלה ימית.

## היסטוריה

החברה הוקמה בינואר 2010 על ידי עמי דניאל (מנכ"ל החברה) ומתן פלד (מנהל הפעילות בארצות הברית), ששירתו יחד כחובלים בחיל הים הישראלי, ויונתן ריפתין, שפרש מהחברה. יו"ר החברה, מאפריל 2018, הוא לורד ג'ון בראון , שהיה מנכ"ל חברת האנרגיה BP. מטה החברה שוכן בתל אביב, ולה משרדים גם בלונדון, בארצות הברית, בדנמרק ובאיחוד האמירויות.

המערכת של החברה, הקרויה Windward Intelligence, אוספת ומנתחת מידע רב בנושאי ספנות (מזג אוויר, צילומי לוויין יומיים של הים, מפות ימיות, תמרון בנמלים, בעלי חברות ספנות וספינות ועוד). לפי נתונים אלה החברה מספקת מידע על תנועת אוניות, ללקוחות שונים:
* חברות העוסקות בביטוח ימי: הערכה של הסיכון בכל הפלגה של ספינה, כבסיס לקביעת גובה הפרמיה הנדרש לביטוח הספינה ומטענה.
* חברות נפט: הערכת סיכונים בהובלת מטעניהן.
* גופי ביטחון ואכיפת חוק לאומיים: הערכה של פעילות פלילית באמצעות כלי שיט.
* גופים פיננסיים: מידע תומך החלטה לעסקאות הקשורות בתובלה ימית.
* חברות ספנות: הערכת סיכונים בפעילותן.

### גיוס הון
בנובמבר 2013 גייסה החברה 5 מיליון דולר מקרן הון סיכון "אלף", שווינדוורד היא ההשקעה הראשונה שלה.

באפריל 2015 גייסה החברה 10.8 מיליון דולר.

ביוני 2018 גייסה החברה 16.5 מיליון דולר, בין השאר ממארק בניוף, מנכ"ל ומייסד סיילספורס.

בדצמבר 2021 הונפקו ניירות הערך של החברה בבורסת AIM בלונדון, ובמסגרת זו גייסה החברה 34.5 מיליון ליש"ט לפי שווי של 126.5 מיליון ליש"ט.

### מכירה
בדצמבר 2024 פורסם כי החברה עומדת להירכש על ידי Octopus UK Bidco Limited, חברת בת של קרן ההשקעות FTV, בעסקה המוערכת בכ-216 מיליון ליש"ט. העסקה תתבצע באמצעות מיזוג לפי חוק החברות הישראלי, והיא הומלצה פה אחד על ידי הדירקטורים העצמאיים של Windward.
מחיר הרכישה עומד על 215 פני למניה, המהווה פרמיה משמעותית של 47% מעל מחיר הסגירה האחרון ו-39% מעל מחיר ההנפקה בדצמבר 2021. הנהלת Windward רואה בעסקה הזדמנות להרחיב את פעילותה מניתוח ימי לניתוח שרשראות אספקה רחבות יותר.העסקה זכתה לתמיכה חזקה מבעלי המניות, עם התחייבויות בלתי חוזרות מדירקטורים ומנהלים להצביע בעד העסקה, המייצגות כ-15.84% מההון המונפק. בנוסף, בעלי מניות נוספים של Windward הביעו תמיכה, מה שמביא את סך התמיכה לכ-63.39%. השלמת העסקה צפויה עד סוף הרבעון הראשון של 2025, בכפוף לאישור בעלי המניות באספה כללית.

## קישורים חיצוניים
* 

* 

## הערות שוליים

קטגוריה:חברות תוכנה ישראליות
קטגוריה:חברות ישראליות הנסחרות בבורסה לניירות ערך בלונדון
קטגוריה:תל אביב-יפו: חברות
קטגוריה:הובלה ימית
קטגוריה:ישראל: חברות שהוקמו ב-2010
קינומקס

**קינומקס** (ברוסית: **Киномакс**) היא מפעילת רשת בתי קולנוע רוסית. הרשת מאגדת 36 בתי קולנוע ב-24 ערי רוסיה. לפי Nevafilm Research, החברה מדורגת במקום הרביעי מבחינת מספר בתי הקולנוע ברוסיה.

## היסטוריה
באמצע שנות ה-90 הציע טום גרמן, מנהל הנציגות הרוסית של חברת קודאק, ליצור רשת בתי קולנוע ברוסיה. בשנת 1996 נפתח במוסקבה קולנוע קודאק קינומיר. קודאק רצתה לפתוח בתי קולנוע במוסקבה ובסנקט פטרבורג, ולפתח רשת אזורית ליצירת חברה בשיתוף עם החברה הרוסית Tekhsoyuz, העוסקת בהפצת מוצרי צילום.

עקב המשבר הכלכלי שפרץ ברוסיה ב-1998 והירידה במכירות הסרטים, קודאק שינתה את אסטרטגיית הפיתוח שלה וזנחה את פרויקט הקולנוע. מייסדי חברת Tekhsoyuz בוריס אסרייב ואיגור אניסימוב החליטו לפתח בעצמם את עסקי הקולנוע ובשנת 1999 נרשמה חברת המניות קינומקס. קולנוע "קינומיר" הפך לחלק מהרשת המתהווה. ב-1999, לאחר בנייה מחדש, פתחה חברת קינומקס את קולנוע אורל בצ'ליאבינסק, שהפך לפרויקט העצמאי הראשון של הרשת.

בתחילת פעילותה, קינומקס רכשה או שכרה בתי קולנוע סובייטיים ישנים ושיפצה אותם. עם התפתחות הקמת מתחמי קניות ובילוי, החלה החברה לשכור שטחים לטווח ארוך לארגון הקרנת סרט בהם, וכן להשקיע בהקמת בתי קולנוע בשלב התכנון או הבנייה הראשונית של קניון הקולנוע. החברה גם הזמינה בתי קולנוע אחרים להצטרף לרשת שלה על בסיס זיכיון.

## פעילות
נכון ל-1 בדצמבר 2016 היו 211 אולמות אודיטוריום ל-30 בתי קולנוע של קינומקס, שהיוו 5% מסך בתי הקולנוע במדינה. בנוסף לבתי קולנוע, החברה כוללת מחלקת רפרטואר, מחלקת פרסום ומחלקת פיתוח.

לדברי בוריס אסרייב, הכנסות החברה בשנת 2005 התבססו על פי החלוקה הבאה: הקרנת סרטים – 50%, מזון ומשקאות – 35% (כולל בית הקפה סאן ופיצריית PizzaMax בבעלות קינומקס), אטרקציות – 5–7%, פרסום – 7%. בשנת 2013 הסתכמו הכנסות החברה ב־2.46 מיליארד רובל, ובשנת 2012 – 611.79 מיליון רובל, רווח נקי – 56.5 ו-22 מיליון רובל בהתאמה.

## קישורים חיצוניים
* 

## הערות שוליים

קטגוריה:רוסיה: רשתות בתי קולנוע
קטגוריה:1999 ברוסיה
מרטין ברקוביץ'

**מרטין ברקוביץ**' (ברומנית: **Martin Bercovici**; 24 באוגוסט 1902 – 19 בינואר 1971) היה מהנדס רשתות חשמל יהודי-רומני, חבר האקדמיה הרומנית. בתקופת מלחמת העולם השנייה ניהל בבוקרשט, רומניה את קולגיום מרטין ברקוביץ'.
## חייו
ברקוביץ' נולד בברלאד, רומניה ולמד בבוקרשט בבית הספר הפוליטכני, במגמת הנדסת חשמל. לאחר שהוסמך כמהנדס חשמל, ב-1927, התחיל לעבוד בחברת הגז והחשמל של בוקרשט. במהלך שנות עבודתו בחברה התקדם והיה לסגן מנהל טכני של החברה. בתקופת הממשלות הפשיסטיות, ב-14 בספטמבר 1940, פוטר בגלל היותו יהודי והתרכז בפדגוגיה במסגרת הקולגים היהודים, "אונסקו", "אבאסון" וכמובן "קולגיום מרטין ברקוביץ'". אחרי נפילת המשטר הפשיסטי שולבו הוא ותלמידיו במסגרת החינוך הממלכתי האוניברסיטאי, כשהוא ממלא תפקיד של פרופסור במכון הפוליטכני של בוקרשט. יחד עם אריה א.אריה הוא כתב ספרי לימוד חשובים בתחום הולכת אנרגיה חשמלית ואספקתה.

מ-1948 היה ברקוביץ' למנהל משרד התעשייה והמסחר, בין השנים 1949–1952 היה מנהל המכון ללימודים ותכנונים אנרגטיים, בשנים 1952–1954 היה מנהל כללי טכני במשרד לאנרגיה חשמלית ובשנים 1954–1967 היה מנהל של המנהל לאנרגיה חשמלית במסגרת ועד התכנון הארצי. ברקוביץ' נמנה בין חלוצי תוכניות החשמול של רומניה ולקח חלק בתוכניות לשילוב רשתות החשמל הלאומיות בדרום-מזרח אירופה ועבודות התכנון וההתאמה של הדנובה להכנת ובניית התחנות ההידרואלקטריות בשערי הברזל. לאחר פרישתו אריה א. אריה שהיה תלמידו ירש את תפקידו.

בתו, ג'רלדין כהן, היא פרופסור לשיווק באוניברסיטת ברונל בלונדון.

## קישורים חיצוניים

* In memoriam, Martin Bercovici 

## הערות שוליים

קטגוריה:מהנדסים יהודים רומנים
קטגוריה:סגל אוניברסיטאות ברומניה
קטגוריה:יהודים חברי האקדמיה הרומנית
קטגוריה:רומנים שנולדו ב-1902
קטגוריה:רומנים שנפטרו ב-1971
סינמה סטאר

**סינמה סטאר**, רשמית: **רשת בתי הקולנוע הפדרלית "סינמה סטאר"** (ברוסית: **Федеральная Сеть Кинотеатров Синема Стар**) היא מפעילת רשת בתי קולנוע רוסית. אחת מחמשת מפעילי הרשתות הגדולות ביותר ברוסיה.

הרשת הוקמה בשנת 2005 ולה 26 בתי קולנוע ב־14 ערים ברוסיה ובחבר המדינות.

## היסטוריה
בית הקולנוע הראשון של הרשת היה סינמה סטאר במרכז הקניות קלוגה המאה העשרים בקלוגה בשנת 2005.

## נוחות
בתי הקולנוע הדיגיטליים של הרשת מצוידים במקרני Christie, Dolby Digital Surround EX, 3D Master Image ומסכי כסף חסכוניים באור. אולמות קולנוע רבים מצוידים ב-Dolby Atmos, מערכת סאונד רב-ערוצית המחייה את המסך ויוצרת סאונד עוצמתי ועשיר. כך למשל, בית הקולנוע סינמה סטאר על לנינסקי במוסקבה הוא בית הקולנוע הראשון באירופה מבחינת מספר בתי הקולנוע המצוידים במערכת שמע Dolby Atmos. אולמות הקולנוע מצוידים בכיסאות Josper נוחים ואחד החידושים הוא התקנת כיסאות D-Box, במאמץ להפוך את הצפייה בסרטים לנוחה ככל ההאפש.

סינמה סטאר מקפידה על מדיניות תמחור גמישה. מחירי הקולנוע משתנים בהתאם ליום בשבוע ולשעה ביום.

## קישורים חיצוניים
* 

קטגוריה:רוסיה: רשתות בתי קולנוע
קטגוריה:2005 ברוסיה
חלאוות אל-ג'בן

**חלוואת אל-ג'בן** (בערבית: **حلاوة الجبن**, "המתיקות של הגבינה") או **חלוואת אל ג'יבן** הוא קינוח סורי מסורתי העשוי מבצק סולת וגבינה עם סירופ מי זהר. לרוב ממלאים אותו במלית של קרם קשטה. מקור המאכל בעיר חמה בסוריה, ומשם הוא נדד לעיר חומס, הוא נחשב לסְפֶּצְיָאלִיטֶה מקומי. ניתן למצוא את המנה גם באזורים אחרים במזרח התיכון ובמדינות עם אוכלוסיות סוריות גדולות כדוגמת טורקיה וגרמניה.

בישראל ניתן למצוא את המנה בעיקר בכפרים הדרוזים ברמת הגולן, אך גם בקונדיטוריות ערביות בגליל ובירושלים.

## מרכיבים
הקינוח עשוי מבצק גבינה (בדרך כלל גבינה עכואית, מוצרלה או תערובת של כמה גבינות), סירופ סוכר ולעיתים גם מי זהר או מי ורדים. המילוי עשוי מקרם קשטה, קרם חלב סמיך ומתוק. התוצר הוא קינוח רך שניתן לאכול בקלות עם כפית.

בקיץ, נהוג להגיש את החלוואת אל-ג'בן לצד גלידה.

## ראו גם
* המטבח הסורי
* המטבח של ערביי ארץ ישראל
* כנאפה
* לילות ביירות
* קטאיף
* וורבאת

## קישורים חיצוניים

* מתכון לחלוואת אל-ג'בן, באתר השולחן

## הערות שוליים

קטגוריה:המטבח הסורי
קטגוריה:המטבח הלבנוני: קינוחים
קטגוריה:המטבח הפלסטיני
קטגוריה:המטבח האמירתי
קטגוריה:המטבח הערבי: קינוחים
קטגוריה:המטבח המזרח-תיכוני
קטגוריה:מגדנאות
קטגוריה:קינוחים
קטגוריה:קינוחי גבינה
קטגוריה:המטבח הערבי: מאכלי חלב
קשטה

[ממוזער|שימוש בקשטה להכנת [חלאוות אל-ג'בן בחומס]]
**קשטה** (ערבית: قِشْطَة) או **אשטה** (על-פי ההגייה המקובלת בגליל ובלבנון) הוא קרם חלב מתוק וסמיך המתקבל מבישול ארוך של חלב לא מפוסטר עשיר בשומן וקיפוי השכבה העליונה שמצטברת. התוצאה דומה לקאימק הטורקי, אם כי היא קרמית יותר. נהוג לאכול את הקשטה עם דבש ושקדים, או כמילוי לקינוחים כדוגמת קטאיף וחלאוות אל-ג'בן.

סוריה נחשבת ליצרנית המובילה של הקשטה באזור הלבנט, וממנה מייבאים אותו למדינות אחרות באזור כדוגמת ירדן ולבנון. הסיבה לכך היא שחלב לא מפוסטר הנדרש להכנת הקרם אינו חוקי במקומות רבים, כולל ישראל. בעקבות זאת, התפתחו מתכונים חלופיים להכנת הקשטה, ובהם בישול החלב עם קורנפלור, מסטיקא ומי ורדים, או שימוש בריקוטה פרסקה.

## קישורים חיצוניים

* מתכון לקישטה, אתר השולחן

## הערות שוליים

קטגוריה:המטבח הסורי
קטגוריה:המטבח הלבנוני: קינוחים
קטגוריה:המטבח הפלסטיני
קטגוריה:המטבח הערבי: קינוחים
קטגוריה:המטבח המזרח-תיכוני
קטגוריה:מגדנאות
קטגוריה:קינוחים
קטגוריה:המטבח הערבי: מאכלי חלב
קאי אלכסנדר

**קאי אלכסנדר** (באנגלית: **Kai Alexander**; נולד ב-7 ביוני 1997) הוא שחקן אנגלי. הוא התפרסם בזכות הופעתו במיני-סדרה "אדם זר" ובקומדיית המצבים "קטסטרופה".

## ביוגרפיה
אלכסנדר נולד בווסטר, אנגליה. הוא למד בבתי הספר לחינוך לאמנויות בלונדון.

## קריירה
בשנת 2015, הוא לוהק לתפקיד הראשי בסרט הקצר "אוקווד", בהפקת רשת BBC.

בשנת 2016, הוא שיחק בקומדיית המצבים "קטסטרופה", הפקה משותפת של ערוץ 4 ואולפני אמזון. הוא הופיע לראשונה בעונה השלישית, ושיחזר את תפקידו בעונה הרביעית והאחרונה שיצאה ב-2019.

במרץ 2019 הוא החל להצטלם למיני סדרה "אדם זר", עיבוד ללרומן מאת הרלן קובן, בהפקת שירות ההזרמה נטפליקס. הסדרה הוקרנה לראשונה ב-30 בינואר 2020.

בשנת 2021, הוא לוהק לתפקיד במיני-סדרה של אפל TV פלוס, "אדוני האוויר". באותה שנה לוהק לגלם את ריצ'רד ברנסון, במיני-סדרה "פיסטול" בבימויו של דני בויל.

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1997
פרסי בחירת מבקרי הטלוויזיה

**פרסי בחירת מבקרי הטלוויזיה** (באנגלית: **Critics' Choice Television Awards**) הוא טקס פרסים אמריקאי, המוענקים מדי שנה על ידי איגוד בחירת המבקרים  (**CCA**). הם הוקמו בשנת 2011, והטקס הראשון נערך ב-20 ביוני 2011.

## קטגוריות

### קטגוריות עבר
* **שחקן האורח הטוב ביותר בסדרה קומית** *(2012–2016)*
* **שחקן האורח הטוב ביותר בסדרת דרמה** *(2012–2016)*
* **סדרת הריאליטי הטובה ביותר** *(2011–2015)*
* **מנחה תוכנית הריאליטי הטוב ביותר** *(2011-2017)*
* **הסדרה החדשה והמרגשת ביותר** *(2011-2016)*

## טקסים

## ראו גם
* פרסי איגוד מבקרי הקולנוע האמריקאי

## קישורים חיצוניים
* 

## הערות שוליים

קטגוריה:פרסים טלוויזיוניים
קטגוריה:פרסים אמריקאיים
*
מאמה באלדה

**מאמה סאמבה באלדה** (בפורטוגזית: **Mama Samba Baldé**; נולד ב-6 בנובמבר 1995) הוא כדורגלן מגינאה ביסאו המשחק בעמדת החלוץ בברסט.

## קריירת מועדונים
באלדה נולד בביסאו שבגינאה ביסאו, וזמן קצר לפני יום הולדתו העשירי עברה משפחתו לפורטוגל, שם החל לשחק כדורגל בקבוצות כדורגל מקומיות ובשנת  אף רשם משחק בקבוצה הבוגרת של סינטרנסה. בסיום עונה זו הצטרף למחלקת הנוער ספורטינג ליסבון, כאשר במקביל שיחק בקבוצת המילואים שלה.

בינואר  הושאל לבנפיקה קסטלו ברנקו מהליגה השלישית.

בקיץ  הושאל לאווש מליגת העל הפורטוגלית. ב-11 בספטמבר ערך את הופעת הבכורה שלו בקבוצה בניצחון 1–2 נגד בלננסש. בפברואר  הבקיע את שערו התשיעי בקבוצה ובכך הפך למלך שעריה בליגה הבכירה אי פעם.

ב-27 ביוני 2019 חתם לשלוש שנים בדיז'ון מליגת העל הצרפתית. ב-10 באוגוסט ערך את הופעת הבכורה שלו בקבוצה בהפסד 2-1 לסנט אטיין.

ב-31 ביולי 2021 חתם בטרואה.

ב-30 באוגוסט 2023 הושאל לאולימפיק ליון לעונה אחת עם אפשרות רכישה בשווי שישה מיליון אירו. בסוף העונה נרכש על ידי ליון.

ב-30 באוגוסט 2024 חתם בברסט.

## קריירה בינלאומית
בשנת  באלדה הצטרף לנבחרת גינאה ביסאו. ב-8 ביוני 2019 ערך את הופעת הבכורה שלו בנבחרת במשחק ידידות נגד .

נכלל בסגל הנבחרת לקראת גביע אפריקה לאומות 2019.

נכלל בסגל נבחרת גינאה ביסאו לטורניר גביע אפריקה לאומות 2023.

## תארים
; אווש
*הגביע הפורטוגלי: 

## קישורים חיצוניים

## הערות שוליים

קטגוריה:כדורגלנים מגינאה ביסאו
קטגוריה:כדורגלנים פורטוגזים
קטגוריה:גינאה ביסאו: מגני כדורגל
קטגוריה:מגני כדורגל פורטוגזים
קטגוריה:גינאה ביסאו: חלוצי כדורגל
קטגוריה:חלוצי כדורגל פורטוגזים
קטגוריה:ביסאו: כדורגלנים
קטגוריה:כדורגלני אווש
קטגוריה:כדורגלני דיז'ון
קטגוריה:כדורגלני טרואה
קטגוריה:כדורגלני אולימפיק ליון
קטגוריה:כדורגלני ברסט
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים פורטוגזים בצרפת
קטגוריה:אישים מגינאה ביסאו שנולדו ב-1995
קטגוריה:פורטוגזים שנולדו ב-1995
משבר הצוללות באוסטרליה

[ממוזער|תרשים של הצוללת מסדרת Attack שביטול חוזה הפיתוח והייצור שלה הביא למשבר זה. הצוללת היא גרסה קונבנציונלית של [צוללת תקיפה גרעינית מסדרת ברקודה.]]
**משבר הצוללות באוסטרליה** (וידוע בשם **משבר הצוללות האוסטרליות** ו**משבר הצוללות בין אוסטרליה וצרפת**) הוא משבר דיפלומטי בין אוסטרליה לצרפת וכן במידה פחותה בין צרפת לארצות הברית, בשל ביטול מפתיע של חוזה לפיתוח צוללות תקיפה קונבנציונליות מסדרת Attack בין ממשלת אוסטרליה ל-Naval Group הצרפתית. ההכרזה לביטול הפרויקט באה במקביל להכרזה על ברית AUKUS, ולהכרזה על תוכנית פיתוח וייצור לצוללות גרעיניות על ידי אוסטרליה בסיוע והעברת טכנולוגיה של ארצות הברית.

ההכרזה הביאה לתגובה נזעמת של ממשלת צרפת על המהלך, ולהחזרת השגרירים של צרפת באוסטרליה ובארצות הברית.

## הרקע למשבר
בשנת 2016 נחתם חוזה בין ממשלת אוסטרליה ו-Naval Group (DCNS) הצרפתית בנפח של 34.4 מיליארד יורו (מאוחר יותר הוערך ב-56 מיליארד יורו), לפיתוח ויצור של 12 צוללות שהן גרסה בעלת הנעה קונבצניונלית של צוללת התקיפה הגרעיניות מסדרת ברקודה שהייתה אז בפיתוח ב-Naval Group. הצוללות מסדרה זאת שכונתה Attack היו אמורות להחליף את ששת הצוללות מסדרת קולינס המזדקנות. החוזה כלל ייצור של הצוללות במספנות באוסטרליה, וכן פיתוח מערכת בקרת ירי על ידי חברת לוקהיד מרטין. לשם כך הוקצו משאבים רבים לשדרוג המספנות והכשרה של כוח אדם באוסטרליה על ידי מומחים מצרפת וארצות הברית.

עם העלייה במחיר התוכנית, והתעכבות בתכנון הצוללות על ידי Naval Group נוצר פער ניכר ביכולות של הצי המלכותי האוסטרלי שתכנן להוציא את הצוללות מסדרת קולינס משירות החל משנת 2025.

ב-16 בספטמבר 2021 ממשלת אוסטרליה הכריזה שהיא משנה את סדר העדיפויות שלה ומפנה אותן לפיתוח צוללות גרעיניות בעזרת ארצות הברית כחלק מברית AUKUS, ולכן היא מבטלת את החוזה עם Naval Group לפיתוח סדרת Attack.

## ראו גם
* יחסי אוסטרליה–צרפת
* האמברגו הצרפתי על ישראל

## הערות שוליים

קטגוריה:תקריות דיפלומטיות
קטגוריה:אוסטרליה: יחסי חוץ
קטגוריה:צרפת: יחסי חוץ
קטגוריה:אוסטרליה: צבא וביטחון
מיכאיל רימסקי-קורסקוב

**מיכאיל רימסקי-קורסקוב** (ברוסית: **Михаил Николаевич Римский-Корсаков**; 1 בספטמבר 1873, סנקט פטרבורג – 11 במרץ 1951, לנינגרד) היה אנטומולוג רוסי-סובייטי, פרופסור באוניברסיטת סנקט פטרבורג.

## ביוגרפיה
מיכאיל רימסקי-קורסקוב נולד בסנקט פטרבורג למשפחת המלחין ניקולאי רימסקי-קורסקוב. הוא קיבל חינוך ביתי וסיים גימנסיה בשנת 1891 עם קבלת מדליית כסף. הוא התחיל לימודים באוניברסיטת סנקט פטרבורג וסיים אותה בשנת 1895. לאחר הלימודים הוא עבר לאזור חרסון בה חקר מזיקים לחקלאות.

בשנת 1901 רימסקי-קורסקוב החל ללמד באוניברסיטה ובשנת 1913 סיים את עבודת הדוקטורט.

בשנת 1919 ביוזמתו הוקמה באוניברסיטה קתדרה לאנטומולוגיה והוא מונה לפרופסור וראש הקתדרה. הוא כיהן בתפקיד זה עד לשנת 1930. בהמשך  עבר למכון לחקר היערות.

תחום התמחותו של רימסקי-קורסקוב היה חקר פרוקי-רגליים ובמיוחד חרקים. בהנחייתו סיימו מספר מדענים צעירים לרבות גריגורי אוסמולובסקי עבודת הדוקטורט.

בשנת 1935 הוא פרסם ספר על החי והצומח ביערות רוסיה. ספר זה פורסם בשלוש מהדורות נוספות.

על תרומתו לקידום המחקרים השונים הוענק לרימסקי-קורסקוב פעמיים עיטור לנין.

## קישורים חיצוניים

* [ביוגרפיה](http://zoology.museums.spbu.ru/index.php?title=Римский-Корсаков_Михаил_Николаевич_(1873-1951))

קטגוריה:אנטומולוגים
קטגוריה:מדענים יהודים סובייטים
קטגוריה:בוגרי אוניברסיטת סנקט פטרבורג
קטגוריה:סגל אוניברסיטת סנקט פטרבורג
קטגוריה:מעוטרי עיטור לנין
קטגוריה:רוסים שנולדו ב-1873
קטגוריה:נפטרים ב-1951
זוהר זסנו

**זוהר זסנו** (נולד ב-21 בנובמבר 2001 באשדוד שבישראל) הוא כדורגלן ישראלי המשחק בעמדת המגן הימני בקבוצת מכבי חיפה.

## קריירת מועדונים
זסנו נולד באשדוד למשפחה יוצאת אתיופיה. גדל במחלקת הנוער של מועדון ספורט אשדוד. ב-22 בספטמבר 2019 ערך את הופעת הבכורה שלו בקבוצה הבוגרת של המועדון, בתיקו 1–1 נגד הפועל רעננה במסגרת המחזור הרביעי בליגת העל לעונת 2019/2020. הוא ערך תשע הופעות ליגה בעונה זו, והוסיף 24 הופעות ליגה בעונת 2020/2021. ב-12 בינואר 2024 חתם בבית"ר ירושלים. ב-3 בספטמבר 2025 עבר למכבי חיפה תמורת רועי אלימלך שעבר לבית"ר ירושלים.

## נבחרת ישראל
מאז שנת 2021 זסנו הוא חלק מסגל נבחרת ישראל הצעירה עד גיל 21, ואף כבש את השער השלישי בניצחון 0–3 על הונגריה במוקדמות אליפות אירופה לנבחרות צעירות 2023.

## קישורים חיצוניים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:כדורגלני בית"ר ירושלים
קטגוריה:ישראלים שנולדו ב-2001
מת ובועט

**מת ובועט** (באנגלית: "**More Alive Than Dead**") הוא סרט תיעודי מאת צחי שיף, הסוקר את דמותו של אבי הפסיכואנליזה, זיגמונד פרויד, בדגש על נוכחותו במאה ה-21 והשפעתו על פסיכולוגיה, הומניזם, חינוך, תרבות, מיניות, פמיניזם, פוסטמודרניזם, הומור, דת ותחומים נוספים.

"מת ובועט" הופק בידי רשות השידור ובסיוע קרן יהושע רבינוביץ' לאמנות תל אביב. הסרט שודר ברשות השידור, הוקרן בסינמטקים ובמוסדות ברחבי הארץ, השתתף בפסטיבל הסרטים הבינלאומי של בואנוס איירס (BACIFI, אנ׳), ובפסטיבלים נוספים לקולנוע ברחבי העולם.

## רקע ועלילת הסרט
בשנת 2011 יצר צחי שיף סרט קצר בשם PsychoMigrations אשר עסק בתערוכה בשם זהה (בספרדית: "Psicomigraciones") שהציג אמן ארגנטינאי בשם הוראסיו קארדו (אנ'; 1944–2018); ארגנטינה היא המדינה בה קיים השיעור הגבוה בעולם של פסיכואנליטיקאים לנפש, ופרויד זוכה בה עד היום למעמד פופולרי במיוחד. הוראסיו, צייר, מאייר ואמן גרפי ידוע בארגנטינה ומבקר חריף של פרויד, הציג תערוכת ציורים נגד פרויד ומשנתו. מבחינתו של הוראסיו, פרויד היה תאב בצע ונוכל ומשנתו אף עלולה להוות סכנה אם לוקחים אותה ברצינות. משום כך, ספג הוראסיו גל של ביקורת עם הפתיחה של Psicomigraciones.

לאחר העבודה על הסרט PsychoMigrations, המשיך שיף להרחיב את הדיון על פרויד, שהחל עם הוראסיו קארדו, לכדי סרט באורך מלא בשם "מת ובועט". הסרט מנתח את משנתו והשפעתו של פרויד בתחומים רבים ושונים של חיינו. בסרט מככבים מומחים לתורת פרויד בעלי שם עולמי כשחלקם מהללים את הגותו והמתודולוגיה שלו וחלקם משמיצים אותו. הראיונות מוגשים לצד יצירות אנימציה שמבוססות על יצירותיו וסגנונו של הוראסיו וקטעי מעבר הומוריסטיים. שמו של הסרט באנגלית, More Alive Than Dead, (מילולית: ״יותר חי מאשר מת״) נובע מדבריו של פרופ' ג'ון פורסטר, היסטוריון בריטי ומומחה לפרויד, שבראיון עמו טוען כי אפילו היום, שנים ארוכות לאחר מותו של פרויד (1856–1939), הביקורת נגדו כל כך חזקה ומעוררת יצרים, עד כי ניתן לומר עליו שהוא "יותר חי מאשר מת".

המומחים שמתראיינים בסרט, מסכימים שזיגמונד פרויד הוא אחד האינטלקטואלים המשפיעים ביותר של המאה ה-20, בעיקר הודות לתרומתו למיסוד הפסיכולוגיה בתור שיטה מדעית לטיפול בסבל נפשי, ופרסום שלל רעיונות פורצי-דרך בתחום. עם זאת, ישנם מספר מומחים לפרויד המתראיינים בסרט (בנוסף להוראסיו) הטוענים כי מדובר בשרלטן שלקח קרדיט על רעיונות אשר אינם שלו, שמשנתו אינה תקפה מבחינה מדעית ושבחלקה מבוססת על שקרים, אינטרוספקציה ושיטות שאינן מדעיות. עם זאת, המסקנה המתבקשת מצפייה בדיונים העזים שמעורר פרויד כפי שהם מוצגים בסרט, בין אם מצד מתנגדיו ובין אם מצד מבקריו, היא שמיקומו של פרויד בחברה, בתרבות, בלשון ובחיים בימינו-אנו, בלתי ניתן לערעור.

## קישורים חיצוניים
* 

## הערות שוליים

קטגוריה:סרטים תיעודיים ישראליים
קטגוריה:סרטים תיעודיים
קטגוריה:הערוץ הראשון: תוכניות וסדרות
ויטלי קוטוזוב

**ויטלי ולדימירוביץ' קוטוזוב** (בבלארוסית: **Віталь Уладзіміравіч Кутузаў**; נולד ב-20 במרץ 1980) הוא כדורגלן בלארוסי ששיחק בעמדת החלוץ.

## קריירת מועדונים
קוטוזוב נולד בפינסק שבבלארוס. קוטוזוב התחיל את הקריירה שלו במחלקת הנוער של רואור פינסק ובשנת } קוטוזוב חתם בבאטה בוריסוב. בעונת  הבקיע 19 שערים ב-28 הופעות, בעונה זו זכתה באטה באליפות בלארוס.

בשנת , קוטוזוב חתם במילאן מהסרייה א', בה לא הצליח לבסס את מקומו בהרכב המועדון. בקיץ  הושאל לספורטינג ליסבון מליגת העל הפורטוגלית עד לסיום העונה, עונה לאחר מכן הושאל לאבלינו מהסרייה ב', בה הבקיע 15 שערים ב-43 משחקי ליגה. למרות זאת, אבלינו ירדה לסרייה ג'.

בקיץ  קוטוזוב חתם בסמפדוריה שרכשה מחצית מכרטיס השחקן שלו תמורת מיליון וחצי אירו לארבע שנים.

ב-20 ביוני 2006, קוטוזוב חתם לשלוש שנים בפארמה. ביולי  קוטוזוב הושאל לפיזה עד לסיום העונה.

בינואר  קוטוזוב חתם בבארי, בה שיחק שלוש עונות.

## קריירה בינלאומית
ב-17 באפריל 2002 קוטוזוב ערך את הופעת הבכורה שלו בנבחרת בלארוס בניצחון 2-5 נגד . ב-21 בפברואר 2008 קוטוזוב הבקיע את שער הבכורה שלו בנבחרת בניצחון 2-4 נגד .

## תארים
; באטה בוריסוב
*ליגת העל הבלארוסית: 

; ספורטינג ליסבון
*הסופר קאפ הפורטוגלי: 

## קישורים חיצוניים

קטגוריה:כדורגלנים בלארוסים
קטגוריה:חלוצי כדורגל בלארוסים
קטגוריה:פינסק: כדורגלנים
קטגוריה:כדורגלני באטה בוריסוב
קטגוריה:כדורגלני מילאן
קטגוריה:כדורגלני ספורטינג ליסבון
קטגוריה:כדורגלני אבלינו
קטגוריה:כדורגלני סמפדוריה
קטגוריה:כדורגלני פארמה
קטגוריה:כדורגלני פיזה
קטגוריה:כדורגלני בארי
קטגוריה:כדורגלני נבחרת בלארוס
קטגוריה:בלארוסים שנולדו ב-1980
צ'ארלס אוגוסטוס האוול

**צ'ארלס אוגוסטוס האוול** (באנגלית: **Charles Augustus Howell**; 10 במרץ 1840 - 21 באפריל 1890) היה סוחר אמנות, אשר ידוע בעיקר בשל שכנע את הצייר דנטה גבריאל רוזטי לחשוף את השירים שקבר עם אשתו אליזבת סידל. המוניטין שלו כסחטן היווה השראה לסיפור על שרלוק הולמס של ארתור קונאן דויל "הרפתקאתו של צ'ארלס אוגוסטוס מילברטון".

## ביוגרפיה
האוול נולד בפורטו, פורטוגל לאב אנגלי, אלפרד ויליאם הרווי האוול, ולאם פורטוגזית. הוא טען שהמוצא הפורטוגלי שלו הוא אריסטוקרטי משפחתי שעבר בירושה. הוא עבר לבריטניה בצעירותו, לאחר שנתפס כרמאי בקלפים.

ב-1858, האוול עזב את בריטניה זמן קצר לפני שחברו פליס אורסיני ניסה להתנקש בחיי נפוליאון השלישי, מה שהוביל לשמועות שהאוול היה מעורב בעלילה. הוא חזר ב-1864.
ממוזער|דנטה רוזטי, דיוקן של צ׳ארלס האוול, 1870
האוול היה החבר והסוכן העסקי של רוזטי ושל ג'ון ראסקין. ראסקין העסיק אותו כמזכיר בין 1865 ל-1868. ראסקין סמך על האוול ב"עניינים הדורשים טיפול עדין ושיקול דעת נבון". זה היה בדרך כלל כדי לנהל את תרומות הצדקה הדיסקרטיות של ראסקין. אבל האוול ביקש להשיג שליטה מלאה על הכספים של ראסקין. בסופו של דבר ראסקין ניתק את הקשר שלו עם האוול.

לדברי אחיו של רוזטי, ויליאם מייקל רוזטי, האוול היה איש מכירות מיומן. יכולתו לנצל את "התחביבים והחולשות" של אנשים הבטיחה לרוזטי הזמנות עבודה. האוול ארגן את פתיחת הקבר של אשתו של דנטה גבריאל רוזטי - אליזבת סידל, כדי להוציא את השירים שנשארו בארון הקבורה שלה בשנת 1869. הוא היה מסוגל לעשות זאת מכיוון שהכיר את שר הפנים שהעניק רשות לכך.

האוול הפך גם ליועץ עסקי של אלג'רנון צ׳ארלס סווינבורן. כמה מכתבים מגונים שכתב סווינבורן להאוול נרכשו על ידי המו״ל ג'ורג' רדוויי, שהשתמש בהם כדי לסחוט את סווינבורן כדי לוותר על זכויות היוצרים של אחד משיריו. סווינבורן האשים את האוול, ואחרי מותו כתב שהוא מקווה שהוא סובל בגיהנום.

בסוף שנות ה-80, הוא הצטרף ל, חברה נאו-יעקוביסטית, יחד עם ג'יימס אבוט מקניל ויסלר.

## מוות
האוול מת בשנת 1890 בנסיבות מוזרות. הוא נמצא בצ'לסי כשגרונו משוסף, עם מטבע בפיו. הדיווחים אינם עקביים לגבי האם הוא נמצא כבר מת או מת בבית החולים שאליו נלקח. המבוכה של החקירה המשטרתית נמנעה כאשר נקבע כי מותו נבע מדלקת ריאות, וגרונו המשוסף נגרם מניתוח לאחר המוות. בביתו נמצאו מכתבים רבים, מתוייקים בקפידה, מאנשים בעלי מעמד גבוה, מה שהוביל לספקולציות רבות.

## תדמית
נסיבות מותו של האוול והשמועות הרבות על חוסר יושרו ועסקאותיו האפילות הביאו להאשמה כי השתמש במכתבים שברשותו כדי לסחוט אנשים חשובים. מקורביו בעולם האמנות היו חלוקים. אדוארד ברן-ג'ונס תיאר את האוול כבוגדני, חסר מצפון. אלגרנון צ'ארלס סווינבורן אמר שהוא "האדם העלוב והמגעיל שנתקלתי בו". אמנים אחרים היו נדיבים יותר. פורד מדוקס בראון אמר שאף שהוא "אחד השקרנים הגדולים ביותר שקיימים" הוא בעצם "טוב לב".

פרשנים של המאה ה-20 על האחווה הפרה-רפאליטית טענו שבשנותיו האחרונות האוול השתמש במכתבים כדי לסחוט חברים לשעבר. עם זאת, הביוגרפית שלו, הלן רוזטי אנג'לי, לא מצאה שום דבר שיתמוך בהאשמות בסחיטה, שאולי עלו מפרשנות של התקרית שבה היה מעורב ג'ורג' רדוויי.

הוא ניהל מערכת יחסים עם רוזה פרנסס קורדר.

## קישורים חיצוניים

## הערות שוליים

קטגוריה:אנשי עסקים
קטגוריה:סוחרי אמנות
קטגוריה:ילידי 1840
קטגוריה:נפטרים ב-1890
דאנל סינאני

**דאנל סינאני** (בסרבית: **Данел Синани**; נולד ב-5 באפריל 1997) הוא כדורגלן לוקסמבורגי המשחק בעמדת החלוץ בזנקט פאולי ובנבחרת לוקסמבורג.

## קריירת מועדונים
סינאני נולד בבלגרד למשפחה ממוצא גוראני שמקורה מהעיר דרגאש שבדרום קוסובו ובגיל 5 עבר עם משפחתו ללוקסמבורג. סינאני התחיל לשחק כדורגל בקבוצת הנערים של דיפרדאנג' 03 ובגיל 15 הצטרף לראסינג אף. סי. יוניון לוקסמבורג. בשנת  הצטרף לקבוצה הבוגרת.

בקיץ  חתם בF91 דודלאנג' עמה זכה בשתי אליפויות וגביע. ב-8 בנובמבר 2018 הבקיע בהפסד 1–5 לאולימפיאקוס במסגרת שלב הבתים של הליגה האירופית, שהיה השער הראשון של קבוצה לוקסמבורגית אי פעם במסגרת אירופית. בקיץ  סירב להצעה שהגישה לו וירטון הבלגית. ב-19 בספטמבר 2019 הבקיע צמד בניצחון 3–4 נגד אפואל ניקוסיה.

באפריל  סוכמה העברתו של סינאני לנוריץ' סיטי בסיום העונה. באוגוסט  הושאל לואסלנד-בוורן מליגת העל הבלגית עד לסיום העונה.

ב-28 ביולי 2021 הושאל להאדרספילד טאון מהפוטבול ליג צ'מפיונשיפ, עם אופציה לרכישה בסיום העונה.

ב-31 בינואר 2023 הצטרף בהשאלה לוויגאן את'לטיק.

## קריירה בינלאומית
בעבר קוסובו פנתה לסינאני והציע לו לייצג את הנבחרת הלאומית שלה, אך בשנת  נענה לזימון לסגל נבחרת לוקסמבורג.

ב-3 בספטמבר 2017 ערך את הופעת הבכורה שלו בנבחרת בתיקו 0-0 נגד . ב-8 בספטמבר 2018 הבקיע את שער הבכורה שלו בנבחרת בניצחון 0–4 נגד .

## קישורים חיצוניים

קטגוריה:כדורגלנים לוקסמבורגים
קטגוריה:חלוצי כדורגל לוקסמבורגים
קטגוריה:כדורגלני F91 דודלאנג'
קטגוריה:כדורגלני נוריץ' סיטי
קטגוריה:כדורגלני ואסלנד-בוורן
קטגוריה:כדורגלני האדרספילד טאון
קטגוריה:כדורגלני ויגאן את'לטיק
קטגוריה:כדורגלני זנקט פאולי
קטגוריה:כדורגלני נבחרת לוקסמבורג
קטגוריה:ספורטאים זרים באנגליה
קטגוריה:ספורטאים זרים בגרמניה
קטגוריה:לוקסמבורגים שנולדו ב-1997
יופמה (ירח)

**יופמה** (לשעבר **S/2003 J 3**) הוא ירחו של כוכב הלכת צדק. יופמה התגלה בשנת 2003 על ידי קבוצה של אסטרונומים מאוניברסיטת הוואי בהדרכת סקוט שפרד. שמו של הירח הוכרז בשנת 2019 על שם יופמה, אלת המזל הטוב על פי המיתולוגיה היוונית.

קוטרו של יופמה הוא 2 ק"מ ורדיוס מסלולו סביב צדק הוא 19,622,000 ק"מ. זמן הקפת מסלולו סביב צדק נמשך 561.518 ימים. יופמה משתייך לקבוצת אננקה הקרויה על שם הירח אננקה.

יופמה בעל אלבדו של 0.04 וצפיפות של 2.6 גרם/סמ"ק.

## קישורים חיצוניים

קטגוריה:ירחי צדק
משולם גרינברגר

**משולם גרינברגר** הוא זמר ומלחין חסידי.

## ביוגרפיה
### קריירה
כמה מלחניו נעשו להיטים ידועים במוזיקה החסידית, בולט בהם **[[כד יתבין ישראל]]** שהלחין עבור בני פרידמן, **אין כאלוקינו** שהלחין לאברהם פריד והלהיט הפורימי **אם על המלך טוב**.

זמרים נוספים להם הלחין: אהרלה סמט, ישראל ורדיגר, ליפא שמלצר, זאנוויל ויינברגר, יואלי פאלקאוויטש, צבי זילברברג, מנחם מושקוביץ, שלמה טויסיג, יוסף משה כהנא, יואלי שווארץ, מנדי וייס, יומי לעווי, אייזיק האניג, מוטי רוטמן, בצלאל גאלד, יואלי דווידוביץ' ומקהלת הילדים יונגערליך ויידיש נחת.

בשנת 2014 הוציא לאור את האלבום הראשון שלו **בית המקדש – בתפארתו** יחד עם ילד הפלא אהרון הלוי כיום מוכר בשם מוטי ויזל. את האלבום השני שלו **אותך אבקש** עליו עבד במשך 11 שנים הוציא בשנת 2017, המקהלה שליוותה את האלבום מלכות של פנחס ביכלר ובליווי של סולן המקהלה זאנוויל ויינברגר כשעל הצד של התזמורת ניצח יהודה גלילי.

## דיסקוגרפיה
### אלבומים
* בתפארתו, 2014
* אותך אבקש, 2017
* ימים נוראים, ניגוני בעל שם טוב

### השתתפות באלבומים
* **ועינינו תראינה**, יוסי גיל, 2005
* **[[לחיים טיש תורה (אלבום)|לחיים טיש, תורה]]**, 2012
* חבריא, 2012
* א שבת טיש אין שומר אמונים
* מתיקות 2, 4 יוסף משה כהנא
* חביבין – ניגוני חסידי בעלזא
* אשיחה – ניגוני חצר צאנז

### סינגלים
* **מרחוק** – לחן משולם גרינברגר ומקהלת הילדים יידיש נחת של מוישי קרויס, 2015
* **מחילה** – עם מקהלת ידידים לחן משולם גרינברגר, 2016
* **מה תשתוחחי** – עם מקהלת הילדים יידיש נחת של מוישי קרויס, לחן של משולם גרינברגר, 2017
* **סקולען** – מחרוזת ניגוני סקולען עם זאנוויל ויינברגר, יענקי דסקל, מענדי וייס, אברימי רוט, ישראל אדלר, מקהלת מלכות ופנחס ביכלר, 2020
* **לעתיד לבוא** – עם שלמה טויסיג, 2020
* **אני מאמין** – עם ילד הפלא בנצי קלצקין, 2021
* **ממעז'יבוז' עד לירושלים** – מחרוזת ניגוני אבות החסידות עם בנצי קלצקין ומקהלת מלכות, 2022
* **ותעורר** במסגרת 'קולעוילם' של מקהלת מלכות יחד עם בנצי קלצקין וזאנוויל ויינברגר, 2022

## קישורים חיצוניים
* משולם גרינברגר באתר כיכר השבת
* משולם גרינברגר באתר חסידיניוז

## הערות שוליים

קטגוריה:זמרים חסידיים ישראלים
קטגוריה:זמרים חסידיים
קטגוריה:מלחינים חסידיים
קטגוריה:מלחיני מוזיקה חסידית
קטגוריה:חסידי דושינסקיא
פילופרוסינה (ירח)

**פילופרוסינה** (ידוע גם בשמות **S/2003 J 15** ו-**Jupiter LVIII**) הוא ירחו של כוכב הלכת צדק.

פילופרוסינה התגלה בשנת 2003 על ידי קבוצת אסטרונומים מאוניברסיטת הוואי שהודרכה על ידי סקוט שפרד וקוטלג בשם S/2003 J 15.

קוטרו של פילופרוסינה הוא 2 קילומטרים והמהירות אשר בה הוא מקיף את כוכב הלכת צדק היא 2.39 ק"מ לשנייה.

פילופרוסינה בעל אלבדו של 0.04 ואקסצנטריות של 0.0932.

רדיוס מסלולו של פילופרוסינה סביב צדק הוא 22,721,000 ק"מ ומשך זמן הקפתו סביב צדק הוא 699.676 ימים.

לאחר הגילוי הראשוני ב-2003 הירח לא נצפה שוב עד שנת 2017. בעקבות תצפיות חדשות וזיהוי המסלול, הוא קיבל זיהוי רשמי כ-**Jupiter LVIII** והוא משויך כעת לקבוצת הירחים קבוצת פסיפאה.

שמו הרשמי של הירח הוענק לו בשנת 2019 על שם פילופרוסינה, אלת החברות במיתולוגיה היוונית.

## הערות שוליים

קטגוריה:ירחי צדק
ולטודו (ירח)

**ולטודו** (שם לשעבר **S/2016 J 2**) הוא ירח של כוכב הלכת צדק. הירח התגלה בשנת 2016 על ידי האסטרונום האמריקאי סקוט שפרד וצוותו, אך גילויו פורסם רק ב-18 ביולי 2018.

**ולטודו** נמצא במסלול משל עצמו, הוא נמצא במרחק של קבוצת ירחים הנעים בכיוון ההפוך לכיוון התנועה של צדק, אבל הוא נע עם כיוון התנועה של צדק, דבר המעלה את הסברה כי ייתכן ויתנגש עם הירחים הללו בעתיד.

קוטרו של ולטודו הוא בערך קילומטר אחד, וייתכן כי הוא שריד מהתנגשות קדומה יותר בין ירחי צדק.

הירח קיבל תחילה את השם וַלֶטוּדוֹ (valetudo) כשם זמני על שם האלה הרומאית לבריאות ונקיון (ביוונית נקראה היגיאה). באוקטובר 2018 אושר השם רשמית בידי האיגוד האסטרונומי הבינלאומי.

## קישורים חיצוניים

* אודות הירח S/2016 J 2 באתר ה־Minor Planet Center

## הערות שוליים

קטגוריה:ירחי צדק
פאנדיה (ירח)

**פאנדיה** (לשעבר **S/2017 J 4**) הוא ירח של כוכב הלכת צדק. פאנדיה התגלה בשנת 2017 על ידי האסטרונום האמריקאי סקוט שפרד וצוותו, אך גילויו פורסם רק ב-18 ביולי 2018. פאנדיה קיבל את שמו בשנת 2019 והוא קרוי על שם פאנדיה, בתם של זאוס וסלנה.

פאנדיה נמצא במרחק ממוצע של 11,525,000 ק"מ מצדק, באינקלינציה של 28.15 מעלות. הוא מסתובב בכיוון התנועה של צדק, ונחשב חלק מקבוצת הירחים הימליה. זמן ההקפה שלו הוא 251.77 ימים. קוטרו של S/2017 J 4 הוא בערך 3 קילומטרים.

## קישורים חיצוניים

* אודות הירח S/2017 J 4 באתר ה־Minor Planet Center
* הירחים החדשים של צדק, מכון דוידסון, 17 ביולי 2018

## הערות שוליים

קטגוריה:ירחי צדק
ארסה (ירח)

**ארסה** (לשעבר **S/2018 J 1**) הוא ירח של כוכב הלכת צדק. ארסה התגלה בשנת 2018 על ידי האסטרונום האמריקאי סקוט שפרד וצוותו, אך גילויו פורסם רק ב-18 ביולי 2018. את השם קיבל בשנת 2019 על שם ארסה, אלת הטל במיתולוגיה היוונית, שהיא גם בתם של זאוס וסלנה.

ארסה נמצא במרחק ממוצע של 11,483,000 ק"מ מצדק, באינקלינציה של 30.606 מעלות. הוא מסתובב בכיוון התנועה של צדק, ונחשב חלק מקבוצת הירחים הימליה. קוטרו של S/2018 J 1 הוא בערך 3 קילומטרים.

## קישורים חיצוניים

* אודות הירח S/2018 J 1 באתר הMinor Planet Center
* הירחים החדשים של צדק, מכון דוידסון, 17 ביולי 2018

## הערות שוליים

קטגוריה:ירחי צדק
Perfect (שיר של טופיק ואלי ברוק)

"**Perfect**" הוא סינגל של הדי ג'יי הגרמני, טופיק, והזמרת האמריקאית, אלי ברוק, שיצא, על ידי אולטרה רקורדס ו-B1 רקורדינגס, ב-26 בינואר 2018.

נכון לאפריל 2024, השיר הושמע למעלה מ-26 מיליון פעמים בספוטיפיי.

## וידאו קליפ
הווידאו קליפ של השיר יצא בערוץ היוטיוב של טופיק ב-26 בינואר 2018. נכון לדצמבר 2021, הווידאו קליפ נצפה למעלה מ-3.3 מיליון פעמים.

## ביקורת
ניקולס רייס, מהמגזין בילבורד, אמר כי השיר הוא "מנגינת פופ ידידותית לרדיו, ועוד ג'אם [של ברוק]". אריקה ראסל, מ-*PopCrush*, אמרה כי השיר הוא "שיר מעצים והמנון פופ בהיר".

## פרסים ומועמדויות

## מיקומי שיא

## קישורים חיצוניים

## הערות שוליים

קטגוריה:שירי טופיק
קטגוריה:שירי אלי ברוק
קטגוריה:שירים באנגלית
קטגוריה:שירים שנכתבו על ידי נוני באו
Runnin' (Lose It All)

"**Runnin' (Lose It All)**" הוא סינגל של המפיק המוזיקלי הבריטי, Naughty Boy, בשיתוף הזמרת האמריקאית, ביונסה, והזמר הבריטי, ארו בנג'מין , שיצא ב-18 בספטמבר 2015 כסינגל המוביל מתוך אלבום האולפן השני של Naughty Boy, *Bungee Jumping*. עם יציאתו, השיר זכה לביקורות חיוביות מצד מבקרי המוזיקה, בעיקר שיבחו את העיבודים לשיר והקולות של ביונסה.

נכון לדצמבר 2021, השיר הושמע למעלה מ-206 מיליון פעמים בספוטיפיי.

## וידאו קליפ
הווידאו קליפ של השיר, שבוים על ידי צ'רלי רובינס, יצא בערוץ היוטיוב של Naughty Boy ב-18 בספטמבר 2015. נכון לדצמבר 2021, הווידאו קליפ נצפה למעלה מ-413 מיליון פעמים.

## במדיה
השיר מופיע בטריילר לסרט האמריקאי מ-2017, הכול, הכול. באוגוסט 2017, השיר הופיע ברקע של סרטוני פרסומת של שאנל.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלי בכורה מ-2015
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירי נשמה
קטגוריה:שירי R&B עכשוויים
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים בהוצאת וירג'ין EMI רקורדס
רב דוסא בן סעדיה

**רב דוסא בן סעדיה אלפיומי גאון** (ד'תר"ץ – ד'תשע"ז), היה מגאוני בבל. כיהן כראש ישיבת סורא.

## תולדותיו
שנת לידתו של רב דוסא אינה ידועה, וההשערה היא שנולד בערך בשנת ד'תר"ץ (930) לאביו רב סעדיה גאון, שהתגורר באותה עת בבגדד ועמד בראשות ישיבת סורא. יש משערים שנקרא על שם דוסא אביו של רבי חנינא בן דוסא, שרס"ג התייחס אחריו בחיבורו "אשא משלי", וביקש להציג את ייחוסו בכך שקרא לבנו על שמו.

התייתם מאביו בילדותו, בשנת ד'תש"ב (942), כשהיה בערך בן שתים עשרה. בשנת 953 פרסם יחד עם אחיו שארית את רשימת ספרי אביהם, רס"ג.

בשנת ד'תשע"ג (1013) התמנה לראש ישיבת סורא שבתקופה זו הייתה בבגדאד. ישיבת סורא סבלה באותה תקופה מקשיים תפקודיים, ולמעשה חדלה לתפקד זמן קצר אחרי פטירת רס"ג, בשנת 942. אך כדי לאפשר מינויים של תלמידי חכמים שנמנו על בני ישיבת פומבדיתא, פתח רב שרירא גאון מחדש את ישיבת סורא, ובראשה הועמדו בזה אחר זה צאצאי הגאונים הקודמים: רב צמח צדק בן יצחק בן פלטוי בן צמח גאון בן רב פלטוי גאון, רב שמואל בן חפני גאון בן רב כהן צדק גאון, ואחריהם רב דוסא בנו של רס"ג. רב דוסא עמד בראשות ישיבת סורא כחמש שנים, עד לפטירתו בשנת ד'תשע"ז (1017).

## מעמדו
התפרסם גם מחוץ לבבל, והשיב לשאלות שנשלחו אליו מקירואן (כיום בתוניס), וליהודי ספרד. חלק מהשאלות עוסקות בבקשה לבאר דברים מכתבי אביו.

## חיבוריו וכתביו
מכתביו השתמרו תשובות בודדות בלבד שפורסמו בתשובות הגאונים. בעיקר ידועה תשובתו בעניין כתובת בנין דכרין, בה הוא דן בין היתר בדברי רב האי גאון, בן דורו הצעיר ממנו. כמו כן הובאו מדברי תורתו בכתבי רבי יהודה אלמדארי. יש המייחסים לו גם את הדברים המובאים בשיטה מקובצת למסכת בבא קמא בשם רב דוסא גאון, אך ככל הנראה מדובר בחכם אחר בשם זה.

רבי אברהם אבן דאוד מביא בספרו ספר הקבלה, כי שלח איגרת לרב חסדאי בן יצחק הנשיא ובה מונוגרפיה על קורות אביו הרס"ג, וייתכן שהכוונה לפהרסת הנזכרת, שבה פירט את חיבורי אביו ואת קורות חייו בקצרה.

מלבד תשובותיו, חיבר רב דוסא גם פירושים לתלמוד שלא הגיעו אלינו, וכן ספרים בפילוסופיה שאבדו אף הם, בין חיבוריו היה אחד שדן בבעיית קדמות העולם, והוא נמנה ברשימת חיבורים שמסר הרמב"ם כעוסקים בנושא, לצד חיבוריהם של אביו רס"ג, רב שמואל בן חפני, אהרון בן סרדג'אדו, רב האיי גאון, ויונה אבן ג'נאח.

## לקריאה נוספת
* שמואל אברהם פוזננסקי **'רב דוסא ברב סעדיה גאון**' הגרן ו (תרס"ו) עמוד 41–64.

## הערות שוליים

קטגוריה:ראשי ישיבת סורא
קטגוריה:גאוני סורא
קטגוריה:יהודי בבל במאה ה-10
קטגוריה:יהודי בבל במאה ה-11
קטגוריה:נפטרים ב-1017
אקדיסוזואה

**אקדיסוזואה** (שם מדעי: Ecdysozoa) היא על־מערכה גדולה של חסרי חוליות הכוללת את מרבית בעלי החיים הקיימים כיום כמו פרוקי-רגליים, תולעים נימיות וכמה מערכות קטנות יותר. הקבוצה הוגדרה בשנת 1997 והיא שייכת לקבוצה קדמוני הפה (Protostomia) לצד הקבוצה ספירליה (Spiralia).

## מאפיינים
המאפיין המשותף לבני הקבוצה אקדיסוזואה הוא קוטיקולה בעלת שלוש שכבות (ארבע שכבות בדובוני מים). מחקר משנת 2008 הוכיח שאקדיסוזואה היא קבוצה מונופילטית כלומר קבוצה המורכבת מאב קדמון משותף וכול צאצאיו.

## מיון
אקדיסוזואה מחולקת לשלוש קבוצות קטנות יותר: נמטוידה (Nematoida) הכוללת את המערכות תולעים נימיות ותולעי שיער-סוס, סקדילופורה (Scalidophora) הכוללת את המערכות פריאפולידה, קינורהינכה ולוריסיפרה ופנרתרופודה (Panarthropoda) הכוללת את המערכות פרוקי-רגליים, נושאי ציפורניים, דובוני מים והקבוצה הנכחדת לובופודיה (Lobopodia). הקבוצה כוללת את המערכות הבאות:
*תולעים נימיות (Nematoda)
*תולעי שיער-סוס (Nematomorpha)
*קינורהינכה (Kinorhyncha)
*לוריסיפרה (Loricifera)
*פריאפולידה (Priapulida)
*נושאי ציפורניים (Onychophora)
*דובוני מים (Tardigrada)
*פרוקי-רגליים (Arthropoda)

## קישורים חיצוניים

* 
## הערות שוליים

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-1997
קטגוריה:אקדיסוזואה
קטגוריה:על-מערכה
המונומנטים ההיסטוריים של היראיזומי

**המונומנטים ההיסטוריים של היראיזומי** הם קבוצה של חמישה אתרים מסוף המאה האחת-עשרה ומהמאה השתים-עשרה באזור  במחוז איווטה ביפן שנוספו לרשימת אתרי המורשת העולמית של אונסק"ו בשנת 2011 בשם "היראיזומי - המקדשים, הגנים והאתרים הארכאולוגיים המייצגים את בודהיזם הארץ הטהורה".

## היראיזומי
במשך ארבעה דורות מסביבות 1087, כאשר  העתיק את מפקדתו ואת מקום מגוריו ממקום צפוני יותר, עד 1189, כאשר הצבא של מינאמוטו נו יוריטומו שם קץ לממלכת פוג'יווארה הצפונית, שימשה היראזומי כמרכז פוליטי, צבאי, מסחרי ותרבותי חשוב. כמה מקדשים מרכזיים הקשורים לבודהיזם הארץ הטהורה נוסדו ומומנו על ידי האצולה המקומית, אך מותם של התורמים וסדרה של שריפות תרמו לדעיכתם לאחר מכן. כשמצואו באשו ביקר ב-1689 הוא כתב בהתרגשות ביומן המסע "הדרך הצרה לצפון הרחוק" (אוֹקוּ נוֹ הוֹסוֹמיצ'י): דשא קיץ... שרידי חלומות של חיילים". סדרה של חפירות מאמצע המאה העשרים ואילך בשילוב עם אזכורים בכרוניקה  מהמאה ה-13, ובמיוחד העתירה "בונג'י-נו-צ'ומון" משנת 1189, וה"שווה סוג'ואו" ("תחינת הנזירים") משנת 1313 מארכיון מקדש צ'וסון-ג'י תרמו רבות להבנת האתרים והתקופה.

## רשימת אתרים

## לקריאה נוספת




## קישורים חיצוניים

* 

* UNESCO entry
* Hiraizumi - World Heritage (Hiraizumi Town)
* Chūson-ji homepage


## הערות שוליים

קטגוריה:יפן: תרבות
נייט מאן

**נייט מאן** (באנגלית: **Nate Mann**) הוא שחקן קולנוע, טלוויזיה ותיאטרון אמריקאי ממוצא יהודי.

## ביוגרפיה
מאן למד באקדמיית ג'רמנטאון, וסיים את לימודיו בשנת 2015. תחילה הוא למד משחק בתיאטרון וולנאט, ולאחר מכן בבית הספר ג'וליארד, וקיבל תואר ראשון באמנויות יפות בשנת 2019.

## קריירה
הופעת הבכורה של מאן הייתה בתיאטרון בשנת 2019 באוף ברודוויי של המחזה נשים קטנות, בבימויה של קייט המיל.באותה שנה שיחק בתפקיד ראשי במחזה "The Coast Starlight", שהוצג בתיאטרון "La Jolla Playhouse" בסן דייגו, קליפורניה. בשנה לאחר מכן שיחק במחזה "A Soldier's Play".

בשנת 2021 שיחק בסרטו של פול תומאס אנדרסון, "ליקריץ פיצה" ולוהק לתפקיד במיני סדרה "אדוני האוויר" בהפקת סטיבן ספילברג וטום הנקס.

## פילמוגרפיה
### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:בוגרי בית הספר ג'וליארד
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים